**JELGAVAS VALSTSPILSĒTAS PAŠVALDĪBAS 2023. GADA 28. SEPTEMBRA**

**SAISTOŠO NOTEIKUMU NR.23-17**

**“SOCIĀLĀS GARANTIJAS UN BRĪVPRĀTĪGĀS INICIATĪVAS PABALSTI BĒRNAM BĀRENIM UN BEZ VECĀKU GĀDĪBAS PALIKUŠAM BĒRNAM JELGAVAS VALSTSPILSĒTAS PAŠVALDĪBĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums**
 | 1. Saistošo noteikumu “Sociālās garantijas un brīvprātīgās iniciatīvas pabalsti bērnam bārenim un bez vecāku gādības palikušam bērnam Jelgavas valstspilsētas pašvaldībā” projekta (turpmāk – saistošo noteikumu projekts) mērķis ir:
	1. pamatojoties uz Pašvaldību likuma 44. panta otro daļu, likuma “Par palīdzību dzīvokļa jautājuma risināšanā” 25.2 panta piekto daļu un Ministru kabineta 2005. gada 15. novembra noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – MK Nr. 857) 22., 27., 30., 31., un 31.1 punktu bērnam bārenim un bez vecāku gādības palikušam bērnam, par kura ārpusģimenes aprūpi lēmumu pieņēmusi Jelgavas valstspilsētas pašvaldības iestāde “Jelgavas valstspilsētas bāriņtiesa”, noteikt sociālo garantiju izmaksas kārtību un Jelgavas valstspilsētas pašvaldības brīvprātīgās iniciatīvas pabalstu veidus, apmēru, piešķiršanas un izmaksas kārtību;
	2. nodrošināt atbilstību spēkā esošajiem grozījumiem (stājas spēka 01.07.2023.) MK Nr. 857, piemērojot likuma “Par sociālo drošību” 2.2 panta otrajā daļā noteikto principu sociālo garantiju bērniem bāreņiem un bez vecāku gādības palikušiem bērniem pēc ārpusģimenes aprūpes beigšanās izmaksai;
	3. saskaņā ar grozījumiem MK Nr. 857 precizēt sociālo garantiju apmērus. Pilngadību sasniegušajam bērnam bārenim vai bez vecāku gādības palikušam bērnam nodrošināt un izmaksāt:
* naudas līdzekļus patstāvīgas dzīves uzsākšanai, kuru apmērs ir 40 procenti (noapaļots līdz veseliem skaitļiem (euro)) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī (turpmāk – ienākumu mediāna) (naudas līdzekļu apmērs no 01.07.2023. - 251,00 *euro*), bet personai ar invaliditāti kopš bērnības ir 60 procenti (noapaļots līdz veseliem skaitļiem (euro)) no ienākumu mediānas (naudas līdzekļu apmērs no 01.07.2023. - 376,00 *euro*);
* vienreizēju pabalstu sadzīves priekšmetu un mīkstā inventāra iegādei, kura apmērs ir ienākumu mediānas līmenī, piemērojot koeficientu 1,7 (noapaļots līdz veseliem skaitļiem (euro)) (pabalsta apmērs no 01.07.2023. - 1065,00 *euro*);
* gadījumā, ja pilngadību sasniegušais bārenis vai bez vecāku gādības palikušais bērns mācās vispārējās vai profesionālās izglītības iestādē un apgūst vispārējās pamatizglītības, vispārējās vidējās izglītības vai profesionālās pamatizglītības, arodizglītības, vai profesionālās vidējās izglītības programmu,  pabalstu ikmēneša izdevumiem, kas ir 20 procenti (noapaļots līdz veseliem skaitļiem (euro)) no ienākumu mediānas (pabalsta apmērs no 01.07.2023. - 125,00 *euro)*, bet personai ar invaliditāti kopš bērnības ir 30 procenti (noapaļots līdz veseliem skaitļiem (euro)) no ienākumu mediānas (pabalsta apmērs no 01.07.2023. - 188,00 *euro*);
* gadījumā, ja pilngadību sasniegušais bārenis vai bez vecāku gādības palicis bērns studē augstākās izglītības iestādē, kas reģistrēta Izglītības iestāžu reģistrā, izmaksā pabalstu ikmēneša izdevumiem, kas ir 20 procenti (noapaļots līdz veseliem skaitļiem (euro)) no ienākumu mediānas (pabalsta apmērs no 01.07.2023. - 125,00 *euro)*, bet personai ar invaliditāti kopš bērnības ir 30 procenti (noapaļots līdz veseliem skaitļiem (euro)) no ienākumu mediānas (pabalsta apmērs no 01.07.2023. - 188,00 *euro*);
* mājokļa pabalstu saskaņā ar normatīvajiem aktiem.
	1. ieviest jaunu Jelgavas valstspilsētas pašvaldības brīvprātīgās iniciatīvas pabalstu pilngadību sasniegušajam bērnam bārenim un bez vecāku gādības palikušam bērnam - vienreizēju pabalstu drošības naudas iemaksai par mājokli īres līgumā noteiktajā apmērā, bet ne vairāk kā 320,00 *euro* apmērā, lai mazinātu sociālo problēmu - nenodrošinātību ar mājokli uzreiz pēc ārpusģimenes aprūpes beigšanās un iedrošinātu īrēt savu pirmo mājokli.

Pabalsta maksimālais apmērs aprēķināts, ņemot vērā vidējo īres maksu par mājokli 320,00 *euro* apmērā (vienistabas dzīvokļa vidējā dzīvojamā platība 32 kv.m x 5,00 *euro* vidēji par īri par vienu kv. m. x 2 mēneši (izīrētāja noteiktais periods). Vienreizējo pabalstu drošības naudas iemaksai par mājokli piešķir pēc ārpusģimenes aprūpes beigšanās, ja ir noslēgts līgums par dzīvojamo telpu īri, izņemot par pašvaldības dzīvojamo telpu un par pirmās pakāpes radiniekiem piederošo dzīvojamo telpu īri. Paredzēts, ka potenciālo pabalstu saņēmēju skaits no 2023. gada 1. oktobra varētu būt 8 personas un 2023.gadā provizoriski ir nepieciešami papildu naudas līdzekļi 2560,00 *euro* apmērā.* 1. noteikt brīvprātīgās iniciatīvas pabalstu veidus, atbalstot mērķa grupas izglītošanos. Izglītojamajiem pēc ārpusģimenes aprūpes beigšanās ir iespēja saņemt:
* pabalstu sabiedriskā transporta pakalpojuma izmantošanai (5 braucieni dienā kalendārajā gada);
* pabalstu apģērba iegādei (100,00 *euro* x2 reizes gadā);
* pabalstu medicīnas pakalpojumu apmaksai (100,00 *euro* gadā);
 |
| 1. **Fiskālā ietekme uz pašvaldības budžetu**
 | 1. Saistošo noteikumu īstenošanas fiskālās ietekmes prognoze uz pašvaldības budžetu:
* nav ietekme uz ieņēmumu daļu;
* ir ietekme uz izdevumu daļu, jo prognozēts, ka 2023. gada otrajā pusgadā sociālo garantiju nodrošināšanai un jaunā brīvprātīgās iniciatīvas pabalsta - vienreizēja pabalsta drošības naudas iemaksai par mājokli nodrošināšanai ir nepieciešami papildu naudas līdzekļi Jelgavas valstspilsētas pašvaldības iestādes “Jelgavas sociālo lietu pārvalde” budžetā par kopējo summu 8288,55 *euro.*
* kopumā, lai nodrošinātu sociālās garantijas un brīvprātīgās iniciatīvas pabalstus 50 pilngadību sasniegušajiem bērniem bāreņiem un bez vecāku gādības palikušiem bērniem 2023.gadā ir paredzēti naudas līdzekļi 106 034,00 *euro* apmērā.
1. Ietekme uz citām pozīcijām budžeta ieņēmumu vai izdevumu daļā nav paredzēta.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**
 | 1. Sociālā ietekme – bērniem bāreņiem un bez vecāku gādības palikušajiem bērniem, sasniedzot pilngadību tiks nodrošināts lielākais atbalsts uzreiz pēc ārpusģimenes aprūpes beigšanās.
2. Nav ietekmes uz vidi.
3. Ir ietekme uz mērķa grupu, nodrošinot iespēju saņemt izglītību un izvēlēties profesiju turpmākajai integrācijai sabiedrībā. Izveidoti drošāki apstākļi patstāvīgās dzīves uzsākšanai.
4. Nav ietekmes uz uzņēmējdarbību.
5. Nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
 |  Neietekmē. Administratīvās procedūras nodrošina Jelgavas valstspilsētas pašvaldības iestāde “Jelgavas sociālo lietu pārvalde”.  |
| 1. **Ietekme uz pašvaldības funkcijām un cilvēkresursiem**
 |  Neietekmē pašvaldības funkcijas un cilvēkresursus.  |
| 1. **Informācija par izpildes nodrošināšanu**
 | Saistošo noteikumu izpildē nav paredzēts izveidot jaunu institūciju.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
 |  Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām**
 | Saistošo noteikumu projekts un tam pievienotais paskaidrojuma raksts 12.09.2023. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 26.09.2023. |

Jelgavas valstspilsētas pašvaldības domes priekšsēdētājs A.Rāviņš